Above Us the Waves

Above Us the Waves er en britisk krigsfilm fra 1955, regissert av Ralph Thomas. Filmen handler om to angrep på det tyske slagskipet «Tirpitz» mens skipet oppholder seg i norske fjorder.

Manuset var basert på boka Above Us the Waves (1953) av C.E.T. Warren og James Benson.

Handling 
Det britiske Royal Navy er bekymret for angrep på deres konvoier fra tyske ubåter. Det tyske slagskipet Tirpitz ligger inne i en norsk fjord, og forsøk fra Royal Air Force (RAF) på å senke Tirpitz har mislyktes. Kommandør Fraser er fast bestemt på å bevise at angrep fra menneskelige torpedoer er praktisk, til tross for skepsis fra høyere nivåer i Royal Navy. Fraser samler og trener britiske kommandosoldater ved sin base i Skottland. Etter å ha blitt nektet tillatelse til å angripe Tirpitz, klarer de å feste en rekke falske limpet til admiralens eget skip. Deres suksess resulterer i at Fraser og hans soldater ble autorisert til å angripe Tirpitz. 

Angrepet mislykkes, og mannskapet blir tvunget til å forlate skipet og gå i land i Norge. De kommer seg til det nøytrale Sverige, og returnerer til Skottland. Til neste operasjon blir de opplært til å bruke små ubåter: X1, X2 og X3. De tre fartøyene blir slept over Nordsjøen av konvensjonelle ubåter, og må deretter komme seg inn i fjorden hvor Tirpitz er ankret. De klarer å plassere eksplosiver, men blir tatt til fange av mannskapet på Tirpitz som krigsfanger.

Skuespillere 
 John Mills som kommandør Fraser
 John Gregson som løytnant Alec Duffy
 Donald Sinden som løytnant Tom Corbett
 James Robertson Justice som admiral Ryder
 Michael Medwin som Steward Smart
 James Kenney som Abercrombie
 O. E. Hasse som kaptein på Tirpitz
 Lee Patterson som Cox
 William Russell som Ramsey
 Theodore Bikel som en tysk offiser.
 Harry Towb som McCleery
 Cyril Chamberlain som offiser Chubb
 Anthony Wager som George
 Leslie Weston som Winley
 Lyndon Brook som navigatør på X2
 Thomas Heathcote som Hutchins
 Anthony Newley som ingeniør ved X2

Referanser

Eksterne lenker 
 Above Us the Waves ; British Film Institute 
 Above Us the Waves; på Britmovie
 

Filmer fra 1955
Britiske krigsfilmer
Engelskspråklige filmer
Filmer om andre verdenskrig
Filmer lagt til Atlanterhavet
Filmer lagt til maritimt miljø